Weekday lunch hour去到排左15分鐘左右就入得。坐係比較入嘅位置冇咁嘈，可以好好同朋友傾計。叫咗沙律，冰茶同松露忌廉雜菌有機糙米飯。沙律菜好新鮮，個汁酸酸地，好開胃。冰茶叫咗少甜小冰，都好解膩。松露忌廉雜菌糙米飯睇落好大碟，但其實只係薄薄一層。松露汁好香，而且都有好多雜菌，糙米飯好有咬口，成碟食起來口感豐富。而且用咗蒜頭來煮，所以都好有蒜香。反而朋友點嘅紅酒肉碎闊條麵睇落就冇咁吸引。試咗一啖,意粉煮得overcooked.